Materinščina

Dozdeva se mi, da vedno pogosteje pozabljamo, kako pomembna je materinščina. Jezik je izredno pomemben za komunikacijo. Toda materinščina predstavlja univerzalen jezik za vsakogar. Že res da govorimo v različnih jezikih, a materinščina je naš prvi jezik. Z njim rastemo tako čustveno kot spoznavno. Težko je materinščini pripisati vse pozitivne posledice, ki jih pušča za sabo. Menim, da je že dovolj, da povezuje narod in s tem njegovo kulturo. Prav zaradi materinščine je možnost za ohranitev avtohtonega prebivalstva veliko večja. Fascinantno se mi zdi, kako močen simbol ima materinščina. Ne glede na čas ali dogajanje. Materinščina bo vedno orodje komuniciranja z ljudmi, ki so ti najbližji. Že samo to nam pove, kako veliko vlogo nosi. Vendar ne vidimo vsi enako. Prav tako so tudi različne perspektive na materinščino. Vsakokrat me sovražen odnos do nje nekoliko razžalosti. Toda stojim za svojimi prepričanji , da ima materinščina ključen pomen za razvoj človeka v kritično mislečega posameznika.

Nina Jagrič, 4. f